26.oktoobril esitasime koordinaatorina EL 7. Raamkava projektitaotluse IKT alamprogrammi 5.taotlusvooru. Tegemist on suuremahulise IP kategooria projektiga (Large-Scale Intergrated Project), mis positiivse rahastamisotsuse korral teeks Eestis ajalugu – see oleks esimene Eesti kõrgkooli poolt koordineeritav IP info- ja kommunikatsioonitehnoloogia valdkonnas. LeFlow projekti eelarve on 8,7 miljonit eurot, projektikonsortsiumi kuulub 13 partnerasutust (s.h. Aacheni ja Grazi tehnikaülikoolid, Umea ja Helsingi ülikoolid, Hollandi ja Briti avatud ülikoolid, ettevõtetest SAP Research ja Webmedia).
Eile saime ametliku kinnituse, et LeFlow projektitaotlus on edukalt läbinud esimese hindamisvooru ja ületanud künnise (treshold). Meid on kutsutud Luksemburgi läbirääkimistele, mille käigust sõltub osaliselt projekti pääsemine kolmandasse vooru.
15.-17.oktoobril Portos toimunud Open Classroom konverentsil sai Kairiti ettekanne ära märgitud kui üks viiest parimast: http://www.eden-online.org/eden.php?menuId=491.
Augustis toimunud ICWL konverentsil sai Best Paper Award’i Riina Vuorikari artikkel, mille kaasautoriks oli Martin: http://www.hkws.org/events/icwl2009/bestpaper.html
19-21. august 2009 toimus Aachenis ICWL 2009 konverents. HTK oli esindatud kolme artikliga:
Terje Väljataga: “If a student takes control: facilitator’s tasks and responsibilities” käsitles õppija ja õppejõu rolli muutusi avatud õpikeskkondades
Mart Laanpere, Kai Pata ja Vladimir Tomberg: “Evaluating pedagogy-driven design of IVA LMS with activity pattern analysis” analüüsis IVA õpikeskkonda tegevusmustrite kaudu.
Riina Vuorikari, Martin Sillaots, Silvia Panzavolta ja Rob Koper: “Are tags from Mars and descriptors from Venus? A study on the ecology of educational resource metadata” võitis konverensti parima artikli auhinna.